Diari Oficial de la Generalitat Valenciana


Sumari del DOGV 7114, del 19-09-2013 (2013/8940)

RESOLUCIÓ de 4 de setembre de 2013, del Rectorat de la Universitat Jaume I, per la qual es convoca una oferta pública per a la selecció d'una plaça de personal tècnic de suport a la investigació d'aquest organisme, amb contracte laboral temporal per obra o servei a parcial. Projecte «UJI saludable».
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7114

Data del DOGV
:   19-09-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/8940


Data del document
:   04-09-2013

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 4 de setembre de 2013, del Rectorat de la Universitat Jaume I, per la qual es convoca una oferta pública per a la selecció d'una plaça de personal tècnic de suport a la investigació d'aquest organisme, amb contracte laboral temporal per obra o servei a parcial. Projecte «UJI saludable». [2013/8940]  
El Rectorat de la Universitat Jaume I, fent ús de les competències que li confereix la legislació vigent, convoca una oferta pública de personal tècnic de suport a la investigació d'acord amb les bases següents:  
  
  
Primera. Denominació del lloc de treball  
Personal tècnic de suport a la investigació.  
  
Segona. Retribució íntegra mensual  
La retribució íntegra mensual, inclosa la part proporcional de les pagues extres, serà de 846,81 euros en concepte de sou base.  
  
Tercera. Objecte i període  
Obtenir formació i col·laborar en la realització del projecte «UJI saludable». Amb funcions de tècnic/a superior de suport a la investigació.  
La durada prevista d'aquest contracte serà de nou mesos. En tot cas la durada del contracte està vinculada a la durada del projecte i la disponibilitat pressupostària d'aquest.  
El període de prova establert serà el que s'indique en la legislació laboral en vigor.  
  
Quarta. Jornada de treball  
A temps parcial (11 hores setmanals).  
  
Cinquena. Requisits dels aspirants  
- Ser espanyol/a o nacional d'un estat membre de la Unió Europea o nacional d'aquells estats en què, en virtut de tractats internacionals celebrats per la Comunitat Europea i ratificats per Espanya, s'aplique la lliure circulació de treballadors, en els termes en què aquesta es trobe definida en el Tractat Constitutiu de la Comunitat Europea. També s'hi poden presentar aspirants amb nacionalitat diferent a la que s'ha especificat anteriorment, per a la qual cosa només cal complir els requisits que estableix la normativa vigent. En aquest cas, qui obtinga l'adjudicació del lloc de treball ofert haurà d'acreditar almenys el permís de treball i de residència al moment de la contractació.  
  
- Tenir complits 16 anys.  
- Posseir la titulació de llicenciatura en Psicologia i el Màster Universitari de Psicologia del Treball, de les organitzacions i en recursos humans (especialitat en Psicologia de la Salut Ocupacional). En el cas de titulacions obtingudes a l'estranger caldrà estar en possessió de la credencial que acredite la seua homologació o de la credencial de reconeixement per a l'exercici de les professions considerades regulades en virtut del Reial Decret 1837/2008, de 8 de novembre.  
- Acreditar coneixements de valencià de nivell C1 (suficiència) amb algun dels documents indicats en l'annex IV o superar la prova específica corresponent. Aquesta prova seguirà el programa d'aquest nivell establert per la Universitat Jaume I . D'acord amb el contingut d'aquest programa, s'elaborarà la prova corresponent, que contindrà una part oral i una part escrita. La realització de dita prova correspon al Servei de Llengües i Terminologia de la Universitat Jaume I.  
- No patir cap malaltia ni estar afectat per cap limitació física o psíquica que siga incompatible amb l'exercici de les corresponents funcions.  
- No haver sigut separat/ada mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les seues funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.  
Aquests requisits han de posseir-se al dia de la finalització del termini de presentació de sol·licituds, i mantenir-se fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'adverteix inexactitud o falsedat en les sol·licituds o en la documentació aportada pel personal aspirant, aquesta es considerarà defecte inesmenable i es resoldrà amb la seua exclusió en el procediment.  
  
Sisena. Sistema selectiu de la plaça  
Consistirà en la resolució per escrit d'un qüestionari tipus test amb quatre respostes alternatives, de les quals només una es pot considerar correcta, sobre el temari que figura en l'annex II.a, d'aquesta convocatòria. Les contestacions errònies es valoren negativament amb una penalització equivalent a un terç del valor de cada contestació correcta. Es proposaran, com a màxim, 100 preguntes.  
La durada màxima d'aquest exercici és de 90 minuts. Aquest exercici es puntua de 0 a 10 punts i caldrà obtenir un mínim de 5 punts per a superar-lo.  
  
Setena. Comissió avaluadora  
La comissió avaluadora té l'estructura que figura en l'annex III d'aquesta convocatòria.  
Els membres de la comissió han d'abstenir-se d'intervenir quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
El president pot sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.  
El procediment d'actuació del tribunal s'ha d'ajustar en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Per a qualsevol aclariment sobre la convocatòria, les persones interessades poden dirigir-se a la professora Marisa Salanova, correu electrònic .  
  
Vuitena. Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'han de presentar en el Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 10 dies naturals a partir de l'endemà a la seua publicació en el Diari Oficial de la Comunitat Valenciana.  
A la sol·licitud s'unirà la documentació següent:  
a) Una fotocòpia del document nacional d'identitat.  
b) Justificats de les titulacions exigides en la convocatòria.  
En l'apartat «Codi» de la sol·licitud ha de figurar el número 14772.  
  
Les instàncies presentades a les oficines de correus han de complir amb el procediment establert en l'article 205.3 del Reglament dels Serveis de Correus: les instàncies s'han de presentar en sobre obert perquè l'empleat estampe el segell de dates en el part superior esquerra de les sol·licituds, i hi ha de figurar amb claredat el nom de l'oficina i la data.  
  
No serà necessària la compulsa dels documents que es presenten fotocopiats, n'hi ha prou amb la declaració jurada de la persona interessada sobre l'autenticitat d'aquells, així com les seues dades que figuren en la instància, sense perjudici que en qualsevol moment la comissió o la Universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.  
Els aspirants que no posseïsquen la nacionalitat espanyola i tinguen dret a participar han de presentar fotocòpia del document que acredite la seua nacionalitat i, si és el cas, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, han de presentar declaració jurada o promesa d'aquest que no està separat de dret del seu cònjuge i, si és el cas, del fet que l'aspirant viu a costa seu o està a càrrec seu.  
  
Novena. Llista d'admesos i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-ho.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, siti en la segona planta de l'Edifici Rectorat i Serveis Centrals, Campus del Riu Sec de la Universitat Jaume I, i en la següent adreça d'Internet: .  
  
  
Deu. Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, poden ser impugnats per part de les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, pot revisar les resolucions de la comissió avaluadora, d'acord amb l'esmentada norma.  
  
Castelló de la Plana, 4 de setembre de 2013.- El rector: Vicent Climent Jordà.  
  
  
ANNEX I  
  
Sol·licitud  
  
DADES PERSONALS  
Primer cognom:   
Segon cognom:   
Nom:   
Data de naixement:   
DNI:   
Telèfon:  
Adreça electrònica:   
Adreça i codi postal:   
Localitat/comarca i província:   
  
Codi: 14371.  
  
SOL·LICITE  
L'admissió en el procés selectiu per a cobrir una plaça temporal d ..., convocat per la Resolució de data ..., publicada en el Diari Oficial de la Comunitat Valenciana número ...  
  
DECLARE  
Que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
  
(Firma)  
  
Castelló de la Plana, ... d ... de 201...  
  
RECTORAT DE LA UNIVERSITAT JAUME I  
  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús diferent d'aquell per al qual van ser sol·licitades, d'acord amb la Llei Orgànica 15/1999, de Protecció de Dades de Caràcter Personal. Podeu exercir, per escrit, els drets d'accés, rectificació, cancel·lació i, si escau, d'oposició, davant el Servei de Recursos Humans d'aquesta universitat.  
  
ANNEX II  
  
Temari  
  
Bloc I. Xarxa Espanyola d'Universitats Saludables  
1. Fonaments de la Xarxa Espanyola d'Universitats Saludables.  
2. Línies estratègiques de la Xarxa Espanyola d'Universitats Saludables.  
3. La promoció de la salut i escenaris saludables.  
  
Bloc II. Psicologia de la Salut Ocupacional  
1. Prevenció de riscos psicosocials en el marc de la salut ocupacional (factors, riscos, metodologies, etc.).  
2. Antecedents i conseqüències de l'estrés laboral.  
3. Psicologia de la Salut Ocupacional a Europa.  
4. Aspectes conceptuals i teòrics de la psicologia de la salut ocupacional.  
5. Factors psicosocials que afecten la salut ocupacional.  
6. El paper de la qualitat organitzacional en la salut psicosocial de la comunitat universitària.  
7. Estratègies de prevenció i intervenció per a desenrotllar universitats saludables.  
  
Bloc III. Psicologia Ocupacional Positiva (POP): ampliació de la salut en la comunitat universitària  
1. Conceptualització POP.  
2. Pràctiques organitzacionals saludables.  
3. Desenrotllament de capital psicològic positiu.  
4. Intervenció professional en el marc de la psicologia de la salut ocupacional positiva.  
  
Bloc IV. Normatives sobre Salut Laboral a Espanya  
1. Constitució espanyola.  
2. La Llei General de Sanitat, 14/1986.  
3. La Llei de Prevenció de Riscos Laborals, 31/1995.  
  
Bloc V. Pràctiques Organitzacionals Saludables  
1. Marc legal vigent de responsabilitat social empresarial.  
2. Marc legal vigent d'Igualtat efectiva entre hòmens i dones.  
  
  
ANNEX III  
  
Comissió avaluadora   
  
Comissió avaluadora titular:  
President: un vicerector o vicerectora de la Universitat Jaume I.  
Vocals: 4 en representació de la Universitat Jaume I.  
Secretari: un funcionari o funcionària de carrera del Servei de Recursos Humans, que actuarà com a secretari o secretària amb veu però sense vot.  
Comissió avaluadora suplent: la mateixa estructura.  
  
  
ANNEX IV  
  
Acreditació coneixements del nivell C1   
(suficiència) de valencià  
  
a. Certificat nivell C1 (suficiència), expedit per la Universitat Jaume I o equivalent segons l'acord publicat a la següent adreça electrònica .  
b. Acreditació d'haver cursat i aprovat Valencià en tots els cursos de Batxillerat Unificat i Polivalent.  
c. Acreditació d'haver cursat i aprovat Valencià en tots els cursos de Formació Professional.  
d. Acreditació d'haver cursat i aprovat Valencià en tots els cursos de Batxillerat i quart curs d'ESO.  
e. Certificat d'haver superat la prova de Valencià nivell C1 (suficiència) en altres convocatòries per a la provisió de llocs de treball de la Universitat Jaume I.